Sinopyrophorinae

Sinopyrophorinae er en gruppe av biller som hører til familien smellere (Elateridae). Denne gruppen omfatter de største smellerne.

Utseende 
En middelsstor (9,5 - 14,5 millimeter), lang og slank, brunlig smeller. Det er nokså stor forskjell mellom kjønnene, hannen har lange, hårkledte antenner, store fasettøyne, smalere og mer firkantet pronotum, hunnen har nokså korte antenner uten påfallende hår, små fasettøyne, bredere og mer rundet pronotum. Oversiden er fint hårete. Pronotum er lengre enn bredt, med to par groper. Dekkvingene er smale, med et bredt, skittenhvitt tverrbånd nær spissen.

Levevis 
Arten sender ut lys og er dermed den eneste kjente, selvlysende smellerarten i Asia, mens det finnes mange slike arter i Amerika. De voksne billene er aktive i mai-juni (regntid).  Den lever i løvskog og sender ut et gulgrønt lys fra et organ på bakkroppen om natten.

Utbredelse 
Arten er beskrevet fra det vestlige Yunnan, omtrent 1650-1750 meter over havet.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Sinopyrophorinae Bi, He, Chen, Kundrata og Li, 2019
 Slekten Sinopyrophorus Bi og Li, 2019
 Sinopyrophorus schimmeli Bi og Li, 2019

Referanser

Kilder

Eksterne lenker 
 

Smellere
Biller formelt beskrevet i 2019
Dyr formelt beskrevet av Wen-Xuan Bi
Dyr formelt beskrevet av Xue-Yan Li
Kinas insekter